title: "Weelendraier"
text: "En Weelendraier of Weelenhualer es en Giraat, diar em \u00f6n sin Wain becht, dat em diar jen of muar Weelen me langs fo ken.\nHat jeft d\u0101nen forskelig becht. Bi hok Wainern es uk en Weelenhualgiraat achtern iinbecht, dat em \u00fcttii ken \u00fcs en Sk\u00fc\u00fcvkast.\nEn da jeft et Taakdraier, Kuplingsdraier, Tekseldraier en Draier, danen em iin \u00f6n di Wain ben\u00fcti ken.\n\nHur'ling di Draiers \u00fcttacht waar \n\n\u00d6n D\u00fctskl\u00f6n wiar fuar en lung Tir bluat dat Tranportiarin fan Weelen \u00f6n di Taak t\u00f6leten. Fan di Ne\u0111erl\u00f6nen en Frankrik sen langsen muar Draier fuar achtern \u00f6n't Auto kemen.\n\n\u00d6n hok L\u00f6nen uur die Weelen b\u00fcten \u00f6n di Busen transportiaret. Diart\u00f6 es en Weelendraier \u00f6n di Fuarsir \u00f6f achtern montiaret.\n\nVarianten\n\nTaakdraier \n\nTaakdraiern fuar't Weel n\u00fcti fuart miist di Fuarrochtingen \u00fcp die Wain (Taakreelingen of integriareti Taakdraiern) fuar die Weelenhualer of ja uur \u00f6n en ain Gr\u00fcnjdraier fastmaaket.\n\nKuplingsdraier \nBi di Kuplingsdraier uur di \u00d6nhingerkupling br\u00fckt, diar \u00f6n die Wain \u00f6nbecht es.\nHat jeft Kuplingsdraier fuar tau, trii of fjuur Weelen.\nEm ken di Draier fuar't Miist me di Weelen diar \u00f6n naa achtern kipi, dat em di Wain achtern iipen maaki ken.\n\n\u00d6n D\u00fctskl\u00f6n skel em en Forloof fuar di Bedriiv fan en Kuplingsdraier haa. Fuar di Draier sen Leechter en en Numernskelt fuarskrewen.\n\nSenerlig aur di Elektrik\nFuar't Miist haa delings Giraaten en Steeker me 13 Pooli, hurfan 8 n\u00fctet uur. Dit es n\u00f6\u00f6rig uuren, aurdat em en Leecht diar \u00f6n haa wel, wat ljucht, wan em t\u00f6beek k\u00f6\u00f6rt. Di \u00fc\u0111er Leechtern en uk dit Sl\u00fctleecht fuar T\u00f6\u00f6k ljucht uk me en 7poolige Steeker. \nWan em en 13pooligi Doos \u00f6n di Wain heer, da ken em uk en Kamera fuar achtern of en Warnsysteem \u00f6nslut, aurdat em jaa di Kontakt fuar dit T\u00f6beekk\u00f6\u00f6r-Leecht heer. Diar uur dit da me \u00f6nsl\u00f6\u00f6ten.\n\nFuar di Achterd\u00fc\u00fcr\n\nFuar Uunimobiili en Kombiwainern jeft et Draiern, diar \u00f6n di Achterd\u00fc\u00fcr fastmaaket uur. Des sen da fuar't Miist senerlig fuar en Typ fan Wain konstuiaret.\nFuar sok Weelenhualern uur niin ekstra Leecht br\u00fckt, en di ken hoogklapet uur. Dit Numernskelt fan di Wain mut uk me Draier en Weelen t\u00f6 lees wiis.\nDi Achterd\u00fc\u00fcr giar fan dit Wecht swaarer iipen t\u00f6 maaki, en di D\u00fc\u00fcr uur diarfan noch ek beeter, das em diar bit t\u00f6 fjuur Weelen (Ark Weel ombi 15 kg) en di Hualer \u00f6n fastmaaket.\n\nIntegriareti Draiern\n\nFlexfix\n\nForskelige Wainern uur me en Systeem \u00f6nb\u00f6\u00f6ren, diar em \u00fcttii ken, om diar sin Weelen \u00fcp t\u00f6 stel. Des Systeem jit Flexfix.\nDes Systeem jeft et bluat fan Opel, en di haa diar uk en Patent \u00fcp. Wan em dit Auto me Flexfix bistelt, da ken em niin \u00d6nhingerkupling muar \u00f6n dit Auto haa.\n\nFuar iin \u00f6n di Wain\n\nFuar iin \u00f6n di Wain jeft et Systeemi, hur em di Fuardergaafel fastmaaket. Di jit uk, dar em di Fuarderweelen \u00fctbech skel en dat di Plaats iin \u00f6n di Wain aartig wat mener uur.\nMe sok Systeemi ken em lik sa waker k\u00f6\u00f6r \u00fcs wan em niin Weelen me langs heer, en fuar en T\u0113rb\u00f6rstel en hok Paar H\u00f6\u00f6sen leengt di Plaats jaa wes likert.\n\nGalerii\n\nLuki uk jir\n Weelenhualern fuar iin \u00f6n di Wain jeft et bi \"RadFazz\" (Link fan August 2014)\n Opel aur Flexfix (August 2014)\n Di d\u00fctsk Firma Eufab aur di Weelendraiern, diar fan jam \u00f6nb\u00f6\u00f6ren uur (August 2014)\n Thule kumt fan Sweeden en ber uk Weelendraiern \u00f6n. (August 2014)\n\nTechnik\nForkiir"